**Αρχαίοι ολυμπιακοί αγώνες**



 Αρχαία Ολυμπία

Οι **αρχαίοι ολυμπιακοί αγώνες**, ήταν αθλητικοί αγώνες μεταξύ αγωνιζόμενων από τις ελληνικές πόλεις της αρχαιότητας και οι σημαντικότεροι από τους πανελλήνιους αγώνες της [αρχαίας Ελλάδας](https://el.wikipedia.org/wiki/%CE%91%CF%81%CF%87%CE%B1%CE%AF%CE%B1_%CE%95%CE%BB%CE%BB%CE%AC%CE%B4%CE%B1) (οι άλλοι ήταν τα [Πύδια](https://el.wikipedia.org/wiki/%CE%A0%CF%85%CE%B8%CE%AF%CE%B1), [Νέμεα](https://el.wikipedia.org/wiki/%CE%9D%CE%AD%CE%BC%CE%B5%CE%B1), και [Ίσθμια](https://el.wikipedia.org/wiki/%CE%8A%CF%83%CE%B8%CE%BC%CE%B9%CE%B1)). Διεξάγονταν στην [αρχαία Ολυμπία](https://el.wikipedia.org/wiki/%CE%91%CF%81%CF%87%CE%B1%CE%AF%CE%B1_%CE%9F%CE%BB%CF%85%CE%BC%CF%80%CE%AF%CE%B1) κάθε τέσσερα έτη από το [776 π.Χ](https://el.wikipedia.org/w/index.php?title=776_%CF%80.%CE%A7&action=edit&redlink=1), και διοργανωνόταν έως το [393](https://el.wikipedia.org/wiki/393) μ.Χ. όταν ο Ρωμαίος αυτοκράτορας [Θεοδόσιος](https://el.wikipedia.org/wiki/%CE%98%CE%B5%CE%BF%CE%B4%CF%8C%CF%83%CE%B9%CE%BF%CF%82_%CE%91%27) τους κατάργησε οριστικά.

Συμμετείχαν αθλητές από όλα τα μέρη της Ελλάδας και η διάρκειά τους ήταν 5 ημέρες. Το πρόγραμμα των αγώνων περιελάμβανε τα παρακάτω αγωνίσματα:

Στάδιο, δίαυλος, δόλιχος (τα οποία ήταν δρομικά αγωνίσματα), πένταθλο, πυγμαχία, πάλη, αρματοδρομία (αγώνες με άλογα), παγκράτιο (ένα είδος πάλης), ιπποδρομία, οπλιτοδρομία (αγώνισμα δρόμου όπου ο αθλητής έτρεχε με πολεμική εξάρτηση) και αγώνες κηρύκων και σαλπιγκτών.

Ως βραβείο ο νικητής στεφανωνόταν με ένα κλαδί αγριελιάς τον κότινο.



Η παλαίστρα της Ολυμπίας, ένα μέρος αφιερωμένο στην εκπαίδευση των παλαιστών και άλλων αθλητών

Κατά τον 19ο αιώνα πραγματοποιήθηκαν 4 διοργανώσεις των [Ολύμπιων](https://el.wikipedia.org/wiki/%CE%9F%CE%BB%CF%8D%CE%BC%CF%80%CE%B9%CE%B1_%2819%CE%BF%CF%82_%CE%B1%CE%B9%CF%8E%CE%BD%CE%B1%CF%82%29) στην Αθήνα ως αναβίωση των αρχαίων ολυμπιακών αγώνων. Το [1896](https://el.wikipedia.org/wiki/1896) στην Αθήνα έγιναν οι πρώτοι σύγχρονοι Ολυμπιακοί Αγώνες και από τότε γίνονται κάθε 4 χρόνια, ενώ διεξάγονται και [χειμερινοί Ολυμπιακοί Αγώνες](https://el.wikipedia.org/wiki/%CE%A7%CE%B5%CE%B9%CE%BC%CE%B5%CF%81%CE%B9%CE%BD%CE%BF%CE%AF_%CE%9F%CE%BB%CF%85%CE%BC%CF%80%CE%B9%CE%B1%CE%BA%CE%BF%CE%AF_%CE%91%CE%B3%CF%8E%CE%BD%CE%B5%CF%82) από το 1924.